Nezmer ad d-nini belli timawit, fell-as i tbedd timetti taqbaylit tamensayt, yis-s i d-wwḍen yigerrujen-nni ɣer tallit-agi nneɣ. Maca ayen i d-yettbinin s waṭas deg yeḍrisen-a belli ttemgaraden seg tsuta ɣer tayeḍ, seg umennay ɣer wayeḍ, yezmer daɣen ula ɣer yiwen n umennay.S waya, deg yixef-agi amezwaru, ad ɛerḍeɣ ad ssegziɣ tanfalit-agi “tasekla timawit”, yerna ad d-mmeslayeɣ ɣef tmeskelt d wamek tettili deg uḍris s timmad-is.